En vaks nabo til et lægehus tog onsdag morgen en indbrudstyv på fersk gerning, da han begik indbrud i et lægehus i Skagen. Ironisk nok blev den 40-årige indbrudstyv syg, da han blev anholdt af Nordjyllands Politi. Derfor blev han fragtet til Hjørring Sygehus med en ambulance, fordi han begyndte at hive efter vejret. Der oplyser vagtchef Karsten Højrup Kristensen til TV2/NORD. Indbruddet fandt sted på Hans Baghs Vej i Skagen. Naboen til lægeklinikken så den 40-årige indbrudstyv bære tyvekoster ud fra lægehuset, da han var ude for at tømme postkassen i morges. Naboen overmandede indbrudstyven, hvorefter politiet blev tilkaldt. Nordjyllands Politi er i øjeblikket ved at undersøge, hvorvidt der har været flere indbrud i området, oplyser vagtchefen.

Opsummering:
En 40-årig indbrudstyv blev syg, da han blev anholdt af politiet under et indbrud i et lægehus i Skagen.